Hollow Knight: Silksong

Hollow Knight: Silksong (בתרגום חופשי לעברית: אביר חלול: שיר-משי) הוא משחק וידאו מסוגת הרפתקאות-פלטפורמה שפותח על ידי צוות הפיתוח האוסטרלי Team Cherry עבור Windows, macOS, לינוקס, פלייסטיישן 4, פלייסטיישן 5, נינטנדו סוויץ', נינטנדו סוויץ' 2, Xbox One ו-Xbox Series X/S. הוא הוכרז ב-14 בפברואר 2019, כהמשך המשחק Hollow Knight משנת 2017. המשחק יצא לאור ב-4 בספטמבר 2025.

 המשחק 
Hollow Knight: Silksong, הוא משחק הרפתקאות-פלטפורמה דו־ממדי בסגנון "מטרוידבניה" הדומה במובנים רבים לכותר הקודם בסדרה, Hollow Knight. אולם, נעשו כמה שינויים למשחק, כגון הדרך בה השחקן מסוגל לנוע בצורה מהירה וחלקה ויכולת השחקן לרפא את עצמו באופן מיידי. בנוסף, משימות צד יתווספו למשחק, והן יופיעו ביומן המשחק על מנת שיהיה ניתן לעקוב אחריהן בקלות. מערכת המשימות מחולקת לארבע קטגוריות: איסוף, נדידה, ציד וציד מפואר, המשימות מתקבלות מה - NPC במהלך המשחק.

המשחק כולל גם "כלים". הכלים מחולקים לשלוש קטגוריות צבע: כלים כחולים וכלים צהובים, שהם מכווני תמיכה, וכלים אדומים הפוגעניים בדרך כלל, המצריכים רסיסים (shards) ליצירתם, בעלי שימושים מוגבלים ויש להפעילם ידנית. hornet מוגבלת בכמות כלי מכל צבע שהיא יכולה ללבוש, כאשר הכמות המקסימלית שלה משתנה בעת מעבר בין סגנונות משחק שונים המכונים "סמלים"("Crests"). בנוסף למגוון הכלים שלהם, גם המהירות והטווח של התקפות של hornet משתנים בין סמל הדמות. לכל סמל יש גם מכניקה ייחודית, כשבעיקרה נמצאות צורות תנועה ותקיפה שונות. כמו כן קיימים שינויים בכמות הנזק, מכות מיוחדות שונות ושינויים פסיביים נוספים. כאשר hornet תוקפת אויבים או מקיימת אינטראקציה עם חפצים ומקומות מסוימים, היא מוסיפה "משי" למאגר שלה. ניתן להשתמש במשי לריפוי, כאשר שלוש נקודות פגיעה מוחזרות בריפוי אחד. ניתן להשתמש במשי גם כדי להשתמש ב"מיומנויות משי"(Silk Skills), התקפות נוספות הנפתחות על ידי איתור שרידים של האורגים התקדמות במשחק. hornet מוגבלת במספר מיומנויות המשי שהיא יכולה להצטייד בהם באמצעות סמל הדמות שלה, כאשר רובן מאפשרות גישה של מיומנות משי אחת בלבד בכל זמן נתון. ניתן להתאים כלים, סמלים ומיומנויות משי כשיושבים על ספסלים, המשמשים גם כמקור ריפוי וכנקודות התחדשות לאחר שאבדו את כל נקודות הפגיעה. הורנט גם פותחת אפשרויות תנועה שונות לאורך המשחק, מה שמאפשר לה לחקור אזורים שלא היו זמינים בעבר ומעניק לה זריזות משופרת לקרב. אלה כוללים זריקת מחט דמוית וו אחיזה המסייעת לתנועה אופקית, גלימה שלוכדת זרמי רוח כדי לאפשר תנועה כלפי מעלה ויכולת המאפשרת להורנט לטפס על קירות. 

hollow knight silksong גדול בהרבה מקודמו, המשחק כולל כ-237 אויבים ולמעלה מ-100 ספסלים, בעוד שבמשחק הקודם היו רק 41 ספסלים.

כמו כן, אחריי שאתה מגיעה בפעם הראשונה לאחד מן הסופים של המשחק, נפתחת  רמת קושי בשם "נשמת-פלדה" (Steel Soul) בסגנון "מוות קבוע" , שבה השחקן אינו חוזר לחיים, במקביל לרמת קושי עם אותו שם ,שהופיעה גם במשחק הקודם.

 עלילת המשחק 

המשחק מתרחש לאחר אירועי המשחק "Hollow Knight". הורנט (באנגלית: hornet) היא גיבורת המשחק ב-Hollow Knight: Silksong. הדמות הופיעה לראשונה במשחק הקודם Hollow Knight כדמות משנה ויריבה לשחקן. הורנט היא אחותו של ה-knight גיבור המשחק הראשון וצאצאית של האורגים, מין מתקדם דמוי עכביש המתמרן משי.  הלוחמת הורנט נחטפת מ-Hallownest בידי קבוצה של חרקים רעולי פנים ומובלת לממלכה הרחוקה Pharloom, שם היא מתמודדת עם עברה, אוספת בהדרגה מידע על עצמה תוך כדי מילוי משימות צד, הידועות בשם משאלות. עלילת Silksong מתרחשת במספר מערכות ועוקבת אחר מסעה של הורנט ב-Pharloom.

 מערכה ראשונה - Pharloom (פארלום) 

הורנט נמלטת משוביה ונופלת אל "Moss Grotto" (מערת הטחב), שם נפתחת המערכה הראשונה. בהמשך היא מגלה כי חוטפיה היו מאמינים של "המצודה" (The Citadel), מוסד דתי הממוקם בפסגת פרלום, מקום "מזהיר" ו"קדוש" אליו נוהרים עולי רגל רבים. הורנט מחליטה להעפיל אל המצודה על מנת לגלות את סיבת חטיפתה.

במהלך חקירתה, היא מבחינה שחלקים רבים מפרלום עטופים בחוטי משי הלוכדים תושבים ועולי רגל כאחד ומביאים אותם לידי טירוף, מה שהופך אותם לאויבים. הורנט משערת כי יכולתה לייצר משי היא הסיבה שהתעניינו בה החרקים רעולי הפנים. במסעותיה מתגלים קטעים מעברה, והיא פוגשת באורגים, מין שקיים הן בהולונסט והן בפרלום, כשהורנט עצמה היא חצי-אורגת.

באזור "הרציפים העמוקים" (Deep Docks) הורנט נתקלת ב"לייס", המונעת ממנה להגיע אל פסגת המצודה, והיא משמשת כיריבה של הורנט. אחרי שהורנט מגיע ל-blasted steps היא מוצאת את השופטת האחרונה המגינה על המצודה, אחרי הבסת השופטת הורנט מגיע למצודה.

 מערכה שנייה - citadel of song (מצודה של שירה) 

עם כניסתה למצודה, נפתחת המערכה השנייה. הורנט נופלת ל"תת-המבנים" (Underworks) ושם, לאחר בריחתה, היא נתקלת בשלושה פסלים של "המנצחים" האומרים לה ללמוד את "הנעימה המשולשת" (Threefold Melody). לאחר מסע ברחבי המצודה הורנט לומדת את הנעימה ומשמיעה אותה לפסלים. הפסלים מובילים אותה לקרב שני מול לייס.

לאחר ניצחונה, היא זוכה לכניסה אל "העריסה" (The Cradle), בה נמצא מקור ה"רדיפה" - "אמא משי הגדולה" (Grand Mother Silk). לאחר שהורנט מביסה את אמא משי הגדולה, היא מתמזגת עם גופה והופכת ל"ממלכת האורגים" החדשה.

 מערכה שלישית - The Abyss (התהום) 

במילוי תנאים מסוימים במהלך המשחק, העלילה מתקדמת אף יותר. אם הורנט מביסה את סבתא המשי שוב, נפתחת תהום אשר, ביחד עם סבתא המשי, שואבת את הורנט, אך לייס מצילה את הורנט ונופלת לשם במקומה, וכך מתחילה המערכה השלישית.

הורנט מתעוררת לאחר זמן מה ומגלה שכל פרלום התמלאה ב"ריק" (Void). היא פוגשת את " השבלוליםמהשמאנים" (Snail Shamans), השולחים אותה לאסוף שלושה לבבות הממוקמים ברחבי פרלום על מנת שיוכלו להטיל כישוף שיעזור להורנט לשחזר את זיכרונותיה. לאחר מכן, הורנט מתעוררת עם "פרח נצחי" (Everbloom), פרח לבן וקסום הדוחה ריק, ואיתו צוללת עמוק לתוך התהום מבלי להיפגע.

היא מתעמתת עם לייס המושחתת בידי הריק ומצליחה להביס את "לייס האבודה" (Lost Lace) ולטהר את שחיתות הריק שלה. אמא משי הגדולה הכלואה מעניקה את שארית כוחה להורנט, כדי לאפשר לה וללייס להימלט, אך הדבר אינו מספיק כדי לשוב אל פני השטח והפרח הנצחי נשבר.

בשלב זה מתערב גיבור המשחק הראשון Hollow Knight, האביר. הוא מופיע בצורת האל - ריק שלו, שנוצר לאחר סיומת Godhome – ונושא את הורנט ולייס אל פני השטח, שם מסתיימת העלילה של המשחק.

 פיתוח 
Hollow Knight: Silksong הוכרז ב-14 בפברואר 2019, כאשר שוחרר לו טריילר. בנוסף, המפתחים שחררו סרטון בו הם מרחיבים לגבי המשחק.

במקור, הורנט תוכננה להופיע כדמות הניתנת למשחק כבר ב-DLC  של המשחק הקודם. בסופו של דבר, בשל רוחב ההיקף של הפרויקט, Team Cherry החליטו להרחיב את ה-DLC למשחק המשך מלא.

במרץ 2019 המפתחים פרסמו עדכון הכלל תיאורים וציורים של דמויות שיופיעו ב-Silksong. כחלק מהעדכון הם הודו למעריצי המשחק על התמיכה בהם.

בדצמבר 2019, Team Cherry שחררו חלק מפסקול המשחק, שהלחין כריסטופר לארקין, וכן עדכון על המספר הכולל של אויבים שפותחו, עם מידע נוסף על אויבים שונים.

בפברואר 2022 וויליאם פלן, שהצהיר שהמשחק עדיין בפיתוח, ואין סיבה לחשוש מהיעדר עדכונים, ואמר שפרטים נוספים ייחשפו ככל שהמשחק יתקרב לתאריך יציאתו.

טריילר חדש למשחק נחשף ב-Xbox & Bethesda Games Showcase ביוני 2022, הטריילר חשף שהמשחק ישוחרר ב-Xbox Game Pass בעת השקתו, ויהיה זמין גם לווינדוס וגם ל-Xbox Series X/S. נציג השיווק של Team Cherry, מת'יו גריפין, הכריז ב-10 במאי 2023 שחרור המשחק יתעכב, והצהיר "תכננו לשחרר את המשחק במחצית הראשונה של 2023, אבל הפיתוח עדיין נמשך".

בספטמבר 2022 אישרה סוני שהמשחק ישוחרר גם לפלייסטיישן 4 ופלייסטיישן 5.

 עדכונים 
ב-15 בדצמבר 2025, הוכרז תוכן ההורדה החינמי הראשון (DLC) עבור Silksong, שכותרתו Sea of Sorrow, בטיזר אנימציה. הוא מתוכנן לצאת בשנת 2026, ויציג את "מסעה של Hornet על פני ומתחת לים מוכי המלח", כאשר "אזורים חדשים, בוסים, כלים ועוד" יתווספו עם העדכון. הטריילר והתיאורים הובילו לספקולציות כי ה-DLC יביא את חזרתם של תוכן Silksong גזור.

 קבלה 
במאי 2022, המשחק זכה בפרס "המשחק המצופה ביותר" מטעם יוניטי.

ימים ספורים לאחר יציאתו הפך לאחד ממשחקי המחשב המשוחקים ביותר, עם למעלה מחצי מיליון שחקנים ומכירה של קרוב ל-15 מיליון עותקים ביומיים הראשונים לאחר יציאתו.

 קישורים חיצוניים 



 הערות שוליים 

קטגוריה:משחקי Xbox Series X/S
קטגוריה:משחקי Windows
קטגוריה:משחקי נינטנדו סוויץ'
קטגוריה:משחקי נינטנדו סוויץ' 2
קטגוריה:משחקי פלטפורמות ממוחשבים
קטגוריה:משחקי macOS
קטגוריה:משחקי לינוקס
קטגוריה:משחקי מטרוידבניה
קטגוריה:משחקי אינדי
קטגוריה:משחקי וידאו שפותחו באוסטרליה